Kęstutis Mažeika

Kęstutis Mažeika (g. 1982 m. balandžio 28 d. Kaspuke) – Lietuvos politikas, agronomas, Seimo narys.

 Biografija 

2000 m. baigė Marijampolės 6-ąją vidurinę mokyklą. 2006 m. baigė Lietuvos veterinarijos akademiją (LVA), įgijo veterinarijos gydytojo specialybę. Studijuodamas dalyvavo studentų ir jaunimo organizacijų veikloje. Po studijų dirbo LVA Karjeros centro vadovu. 2013 m. apgynė daktaro disertaciją iš žemės ūkio mokslų srities.

Lietuvos sveikatos mokslų universiteto Užkrečiamųjų ligų katedros lektorius, Marijampolės politikas, buvęs Lietuvos valstiečių ir žaliųjų sąjungos Marijampolės skyriaus pirmininkas.Lietuvos valstiečių ir žaliųjų sąjunga

2009 m. tapo ūkininku (užsiima augalininkyste, bitininkyste, dekoratyviniais paukščiais). Yra Lietuvos žemės savininkų sąjungos tarybos narys, Kauno žvejų draugijos pirmininko pavaduotojas.

2015 m. kovo 28 dienos vakarą, važiuodamas V. Kudirkos gatve Marijampolėje, perėjoje partrenkė ir mirtinai sužalojo pėsčiąjįŽiniasklaida: nuslėpti Seimo nario biografijos faktai – pėsčiųjų perėjoje pražudė žmogų.

2015 m. buvo išrinktas į Marijampolės savivaldybės tarybą, vadovavo Aplinkos apsaugos komitetui.

2016 m. vienmandatėje rinkimų apygardoje išrinktas į LR Seimą. 2020 m. vienmandatėje Sūduvos pietinėje apygardoje išrinktas į LR Seimą antrai kadencijai.

Įteisino vandens paukščių medžioklę Žuvinto biosferos rezervate.„Vyriausybės smūgis Žuvinto rezervatui: galima medžioti vandens paukščius“, alytausnaujienos.lt, 2020-09-10. Nuoroda tikrinta 2020-09-10.

2022 m. sausio mėn. pranešė nusprendęs pasitraukti iš Lietuvos valstiečių ir žaliųjų sąjungos ir ketinąs prisijungti prie naujai kuriamos Demokratų sąjungos Vardan Lietuvos. Sukritikavęs LVŽS, K.Mažeika jungiasi prie S.Skvernelio: „Slogu stebėti tai, kas vyksta su partija“. 15min.lt. Nuoroda tikrinta 2021-02-02.

 Šaltiniai 

 Nuorodos 
 Kęstučio Mažeikos biografija (vrk.lt)

|-

Kategorija:Seimo nariai
Kategorija:Marijampolės politikai
Kategorija:LSMU dėstytojai
Kategorija:Medžiotojai
Kategorija:Lietuvos aplinkos ministrai